Met die somervakansie om die draai is dit nou die tyd vir Oos-Vrystaters om tekkies af te stof, ’n waterbottel en gemaklike klere te kry en om Saterdae aan die parkrun in Bethlehem deel te neem.
Die parkrun bied ’n geleentheid vir die gemeenskap – manlik, vroulik, jonk en oud – om gereeld bymekaar te kom en om aktief te bly.
Dit is nie nodig om daardie wild wat jy geskiet het, agterop ’n bakkie te laai met die besef dat dit vol stof, sand en gras by die huis gaan aankom nie. Gebruik eerder ’n karkasvervoersak.
Die sak is van duursame seil gemaak en beskik oor ’n stewige ritssluiter wat dit stofdig maak. Binne-in die sak is ’n voering wat ná gebruik vervang kan word as dit vol bloed is. Dit is dus ook nie nodig om die sak uit te was en dan op te hang om droog te word nie. LA Arms in Pretoria verkoop die sakke.